Petar Čule

**Petar Čule** (1898–1985) var en katolsk biskop av Mostar-Duvno, og dermed også apostolisk administrator for bispedømmet Trebinje-Mrkan.

## Liv og virke
### Bakgrunn
Petar Čule gikk på gymnasium i Travnik i åtte år fra 1909. Han tok sin *[[Matura]]* (videregående skolevitnemål) i 1917. Han studerte teologi i Sarajevo fra 1917 til 1921. 

Han ble ordinert til prest den 20. juni 1920. Čule fortsatte sine teologiske studier først i Leuven og deretter i Innsbruck, hvor han tok doktorgrad i teologi. Fra 1926 var Petar Čule arkivar for det biskoppelige ordinariat i Mostar-Duvno, og fra 1929 som prefekt for et teologisk seminar. I løpet av denne tiden tok han også en lærerstilling ved gymnasiet i Mostar.
### Biskop av Mostar-Duvno
Etter biskop Alojzije Mišićs død ble Čule utnevnt til biskop av Mostar-Duvno den 15. april 1942. Han ble ordinert til biskop av erkebiskopen av Vrhbosna, Ivan Šarić, den 4. oktober 1942. Medkonsekrerernde var erkebiskopen av Zagreb, Alojzije Stepinac. Abbeden av Montevergine, Giuseppe Ramiro Marcone OSB, bisto ved også vigslingen.

Under det kommunistiske regime i Jugoslavia etter slutten av andre verdenskrig fordømte Čule, som allerede hadde uttalt seg mot den uavhengige staten Kroatia, åpent drapet på 28 fransiskanere av  «den jugoslaviske folkefrigjøringshær» (Široki Brijeg-massakren) under bispekonferansen i Zagreb fra 17. til 21. september 1945. 

For sin kritikk av det kommunistiske styre i Jugoslavia ble Petar Čule dømt til totalt 11 års fengsel i en skueprosess i april 1948. Han ble også anklaget for å ha støttet kroatiske geriljagrupper, som de som ble ledet av Vinko Škrobo, som ytet væpnet motstand mot det kommunistiske regime i Jugoslavia i de tidlige etterkrigsårene. Čule sonet til å begynne med fengselsstraffen i Zenica, men det var planlagt å overføre ham og andre fanger til Sremska Mitrovica i 1951. I løpet av denne tiden ble Čule og andre fanger med vilje påkjørt av et tog og alvorlig skadet i begge bena. 

Čule ble betinget løslatt fra fengsel høsten 1955. I begynnelsen av 1958 gjenopptok han sine plikter som biskop av Mostar-Duvno og apostolisk administrator av Trebinje-Mrkan.

Som konsilfader deltok Čule i alle fire sesjoner i Det andre Vatikankonsil. Etter totalt 30 års venting kunne han innvie katedralen i Mostar, som sto ferdig i 1980. 

I en alder av 82 år trakk han seg fra sin stilling som biskop av Mostar-Duvno. Etter å ha akseptert hans avskjedssøknad 14. september 1980, utnevnte pave Johannes Paul II ham til titulærerkebiskop *pro hac vice* av *Giufi* som anerkjennelse for hans fremragende tjenester.

Petar Čule døde 29. juli 1985 i Mostar. Han ble gravlagt i krypten i katedralen i Mostar.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Erkebiskop Josef Stadler, O.F.M. Ref. (1843-1918) *1881|
* Erkebiskop Ivan Šarić (1871-1960) *1908
* Erkebiskop *Petar Čule* (1898-1985) *1942

## Referanser